«Ինչի՞ համար է ՆԱՏՕ-ն»` հարցնում է Times-ը խմբագրականում` հուլիսի 11-ին սկսվող ալյանսի սամմիթից առաջ, որ անցնելու է աննախադեպ տրանսատլանտյան լարվածության մեջ ԱՄՆ-ի ու եվրոպացի դաշնակիցների միջև: ՆԱՏՕ-ի գոյության 69-րդ տարում հանդիպման վայր է դառնալու նոր ու էքստրավագանտ շտաբ-բնակարանը, որի կառուցումը միլիարդ դոլար է արժեցել: ՆԱՏՕ-ի մյուս անդամներին ընդհանուր բյուջե անբավարար վճարների և ԱՄՆ-ի սուր մեղադրանքների, Բրիտանիայի ու եվրոպացի գործընկերների միջև պաշտպանության ոլորտում հետբրեկզիտյան անորոշության մթնոլորտում բոլորին անհանգստացնում է մեկ հարց` հանկարծ նախագահ Թրամփը կոշտ մեղադրանքների ալիքի վրա չորոշի ալյանսից դուրս գալ, որ կհանգեցնի տրանսատլանտյան պաշտպանական համագործակցության պատմության ավարտին: Իրադարձությունների այդ ելքի վախը ուժեղացրել է Մեծ Բրիտանիա այցից հետո Հելսինկի մեկնելու Թրամփի որոշումը` հանդիպելու Վլադիմիր Պուտինի հետ: